Diari Oficial de la Generalitat Valenciana


Sumari del DOGV 7959, del 17-01-2017 (2016/10448)

Notificació de la interlocutòria dictada en el rotlle d'apel·lació número 1868/2016.
------------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10550


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 1868/2016. [2016/10040]  
Recurs d'apel·lació (LECn) número 001868/2016-M  
Dimana del procediment admonitori número 000224/2016 del Jutjat de Primera Instància número 23 de València.  
Román Rodríguez de Albaladejo, lletrat de l'Administració de justícia de la Secció Novena de l'Audiència Provincial de València, mitjançant aquest edicte faig saber que, en virtut del que s'ha disposat mitjançant la resolució del dia de hui, dictada en el rotlle d'apel·lació número 001868/2016, que prové del procediment admonitori número 000224/2016, seguit davant el Jutjat de Primera Instància número 23 de València, s'ha disposat notificar a l'apel·lat que no ha comparegut en aquesta alçada, que es dirà al final, la resolució dictada en el rotlle esmentat que té l'encapçalament i la part dispositiva que són com segueix:  
  
«Encapçalament  
Rotlle número 001868/2016-M  
Interlocutòria número 1611/2016  
Magistrats: Purificación Martorell Zulueta, Juan Carlos Mompó Castañeda i Salvador U. Martínez Carrión.  
València, 7 de novembre de 2016  
La Secció Novena de la Audiència Provincial de València, sent-ne ponent el magistrat Salvador Urbino Martínez Carrión, ha vist aquest rotlle d'apel·lació número 001868/2016, que prové de les actuacions de procediment admonitori número 000224/2016, promogudes davant del Jutjat de Primera Instància i Instrucció número 23 de València, entre les parts; d'una, com a apel·lant, Caixabank, SA, representat per la procuradora dels tribunals Elena Gil Bayo i assistit de la lletrada Alexandra López Sansano, i, d'una altra, com a apel·lats, Juan Ignacio de la Mata Casas, en virtut del recurs d'apel·lació interposat per Caixabank, SA.  
Part dispositiva  
1. Estimem parcialment el recurs d'apel·lació interposat per la procuradora dels tribunals Elena Gil Bayo, en nom de Caixabank, SA, contra la interlocutòria de data 15 d'abril de 2016, dictada pel Jutjat de Primera Instància número 23 de València en actuacions de procediment admonitori, seguides amb el número 224/2016, de què aquest rotlle dimana.  
2. Confirmem la declaració de nul·litat de la clàusula d'interessos moratoris.  
3. Revoquem la interlocutòria en allò que declara la nul·litat de la clàusula de venciment anticipat, i en lloc seu pertoca disposar l'admissió a tràmit de la sol·licitud de procediment admonitori, i presentar únicament la partida relativa als interessos moratoris.  
4. Sense fer condemna expressa a costes d'aquesta alçada disposem la devolució del dipòsit constituït per a recórrer.  
I quan pertoque, amb el testimoniatge literal d'aquesta resolució, torneu les actuacions al jutjat de procedència perquè conste i s'execute el que s'ha disposat, i porteu-ne un altre certificat al rotlle que corresponga.  
Contra aquesta resolució no es pot interposar cap recurs.  
Notifiqueu aquesta resolució a les parts que s'han personat i, quan pertoque, amb certificat literal d'aquesta resolució i l'ofici oportú, torneu les actuacions originals al jutjat d'on procedisquen.  
Així ho disposen, manen i firmen els magistrats de la Secció Novena de l'Audiència Provincial de València.»  
  
I perquè el que s'ha disposat es complisca i valga de notificació a l'apel·lat que no ha comparegut en aquesta alçada, Juan Ignacio de la Mata Casas, expedisc aquesta resolució perquè es publique en el Diari Oficial de la Generalitat Valenciana.  
  
València, 16 de desembre de 2016.- El lletrat de l'Administració de justícia: Román Rodríguez de Albaladejo.